        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    16 aprilie    2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 15 martie   2021.

      
                                 Nefiind   obiecțiuni procesul verbal al ședinței ordinare din data de 15 martie  2021  a fost aprobat cu unanimitate de voturi. 




Se trece la  primului  punct al ordinei de zi, aprobarea bugetului local pe anul 2021.




Proiectul bugetului a parcurs toate etapele prevăzute de  Legea nr.52/2003 privind transparența decizională  a fost ținută dezbatere publică pe marginea materialului a fost discutat în ședința de comisie și a primit aviz de aprobare.



D-ul Szabo Tibor, arată faptul că, întotdeauna există loc pentru și mai bine, arată că, bugetul inițial poate fi rectificat ori de câte ori este necesar și/sau intervine o investiție neprevăzută.




D-ul primar, vor fi rectificări de buget  și cum a fost prezentat materialul bugetului se vede că , a fost construit  pe investiții, reparații. Trebuie să avem cât mai multe studii pregătite, pentru accesarea de fonduri pentru diferite lucrări.



                          D-ul Szabo Tibor, este bine să avem investiții în derulare, dar trebuie avut grijă și la calitatea lucrărilor. Ca exemplu ridică construcția dispensar și Vila nr.49, unde sunt multe probleme la partea de construcții.




D-ul primar, ambele investiții sunt în lucru nu sunt terminate. Sunt unele probleme identificate care până la recepția la terminarea lucrărilor vor fi remediate. Propune ca înainte să criticăm o lucrare, ar trebui solicitat informații și/sau citit proiectul care prevede construcția pas cu pas. 
                          D-ul Szabo Tibor, sunt probleme majore la vila 49 unde este imposibil ca pereții interiori să fie executați conform, dorește consultarea proiectului.



Este prezentat faptul că, între reabilitare și restaurare este diferență mare. Este respectat în tocmai prevederile proiectului. 

                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 33 /2021 
                   La următorul punct al ordinei de zi, este prezentat materialul cu privire la
 modificarea Anexei nr.1 la Hotărârea  Consiliului local orășenesc Borsec nr.94/2020 privind aprobarea impozitelor și taxelor locale aplicabile în anul 2021 prin aplicarea ratei  inflației aferent anului 2017 în cota   de 1,3% .



Este prezentată  Adresa Instituției Prefectului-Județul Harghita nr.4429/11.03.2021.



D-ul Bayka Gyula, este bine că, nu se aplică retroactiv majorarea cu procentul respectiv.
D-na Maier Clara,  nu se aplică retroactiv, vom vedea ce va spune Curtea de Conturi.
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 34 /2021 
                   La următorul punct al ordinei de zi, este prezentat materialul cu privire la
  indexarea impozitelor şi taxelor locale  pentru anul 2022 cu rata inflației .



Este prezentată adresa Institutului  Național de Statistică care prevede rata inflației precum și faptul că  măsura  trebuie luată până la data de 30 aprilie anului curent ,  pentru anul fiscal următor.
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 35 /2021 
                   La următorul punct al ordinei de zi, este prezentat materialul cu privire la abrogarea unei hotărâri.


 Este vorba despre o hotărâre de supra-impozitare . În urma verificării măsurilor trasate s-a constatat  îndeplinirea sarcinilor și se propune abrogarea hotărârii  Consiliului local orășenesc Borsec nr.116/2016, privind aplicarea prevederilor  Cap.X, art.489(5) din Codul Fiscal asupra proprietății deținută de   D-ul Stratan Timotei .
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 36 /2021 
                   La următorul punct al ordinei de zi, este prezentat materialul cu privire la
alegerea președintelui de ședință . În urma propunerilor făcute a fost ales președinte de ședință consilierul Markos Sandor care va prezida ședințele consiliului în următoarele trei luni, respectiv : mai, junie și iulie 2021. 
                    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 37 /2021 
                   La următorul punct al ordinei de zi, este prezentat materialul cu privire la stabilirea destinației pentru 297,85  mc., volum brut  masă  lemnoasă  provenită din producția anului 2021 din fondul forestier administrat de Ocolul Silvic Borsec .



           D-ul viceprimar,  s-a interesat și arată faptul că, de exemplu la Sărmas se acordă cantitatea de 1,5 mc., lemn de foc pentru populație. La noi se acordă 5 mc., /familie. Din APV-ul prezentat 101 mc., este lemn de foc iar restul este lemn lucru , 195,96 mc., care va fi valorificată prin licitație publică pentru agenți economici atestați,  iar prețul de pornire propus la licitație este de  222 lei/mc..




    Arată consiliului faptul că, o partidă va mai fi deschisă pentru lemn de foc pentru populație dar și în partida respectivă va fi și lemn de lucru. 




   D-ul Balla Ferencz, întreabă câte cereri sunt depuse pentru lemn de foc.





Ca răspuns se arată că sunt în jur de 30-35 cereri dintre care o parte sunt din toamna anului trecut, o parte a rămas după refuz iar partea rămasă sunt cereri noi.




Este arătat faptul că, și Ocolul Silvic are lemn de foc iar prețul nu diferă de cel stabilit de consiliu.




  D-ul Balla Ferencz, problema este că, lemnul de foc pus la dispoziția populației de către ocol este prea departe. Transportul costă foarte mult. Din aceste considerente ar fi bine realizarea unui depozit de unde cine dorește poate cumpăra lemnul de foc și vede și ce cumpără.
                              Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 38 /2021 
                   La următorul punct al ordinei de zi, este prezentat materialul cu privire la
acordarea de scutire de la plata taxei de emitere a autorizației de construire.



Este prezentată cererea depusă de d-na Balazs Zsuzsanna care solicită  scutire de la plata taxei de emitere a autorizației de construire în conformitate cu  prevederile art.7,(1), lit.f) din Legea nr.50/1991 privind autorizarea executării construcțiilor şi unele măsuri pentru realizarea locuințelor, republicată, modificată și completată, art. unic., pct.10 din Legea nr.193/28.10.2019 privind modificarea şi completarea <LLNK 11991    50 13 2T1   0 17>Legii nr. 50/1991. 
D-na Balazs a primit terenul pe baza Legii nr.15/2003 în vederea construirii de casă de locuit.



D-ul Olteanu Petrică Ovidiu,  întreabă, dacă vor mai fi atribuite loturi de teren tinerilor conform Legii nr.15/2003 în vederea construirii de case de locuit.



         D-ul primar, da , vor mai fi atribuite terenuri , numai după reactualizarea Planului Urbanistic general.
                           Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 39 /2021 
                   La următorul punct al ordinei de zi, este prezentat materialul cu privire la aprobarea execuției bugetelor  pe trimestrul I al anului 2021.



Este arătat faptul că execuția  bugetelor  pe trimestrul I al anului 2021 a fost întocmită având la bază bugetul din 2020. Sunt reflectate veniturile și cheltuielile pe perioada respectivă, fiind  o sinteză care arată execuția bugetelor.  
                    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 40 /2021 
DIVERSE:

                          D-ul Pepel Attila Árpád, arată faptul că, strada Cerbului în spatele proprietății  Glenstein  este pornit spre vale, este necesar cât mai urgent construirea unei zid de sprijin pentru oprirea fenomenului. 




D-ul primar,  așteptăm să ne permită timpul și toate lucrările neexecutate în  toamnă vor fi realizate. Avem contract cu Hamerlem,  care cuprinde aceste lucrări și care urmează să fie executate.




D-ul Szabo Tibor, arată faptul că, are informații că, în afara de copii sunt persoane care folosesc sala de sport și nu plătesc.




D-ul primar, se dorește ca obiectivul să fie folosit. Pentru prevenirea unor astfel de probleme, propune realizarea  unui Regulament de funcționare unde să fie trecut clar când și cine folosește sala și răspunde pe perioada folosinței. Trebuie desemnată o persoană care să răspundă de toate bunurile care sunt și care să știe cine și când folosește. 



Punctul de vedere comun este că, trebuie stabilită o taxă de folosință , iar în acest sens cine va folosi va avea și o responsabilitate .

                            D-ul Olteanu Petrică Ovidiu, arată faptul că, periodic cu muncitori de la Romaqua Group se face curățenie la sala de sport.



Trebuie pus o persoană care să răspundă de curățenie, încălzire și să aibă un program prealabil stabilit cu privire la folosirea sălii.




D-ul viceprimar,  o persoană pusă la sala de sport nu acoperă o normă întreagă de activitate. Cu 6 muncitori nu poți să faci mare lucru, se rezolvă lucrările mărunte necesare din localitate și cam atât.




D-ul primar,  când va fi gata vila 49, sala de sport, sediul finanțelor se poate pune o persoană care să răspundă de încălzirea, curățenia și programul obiectivelor.




Arată faptul că, la sala de sport era o persoană angajată cu jumătate de normă care se ocupa de încălzire și cât de cât de curățenie dar nu era bun a fost desfăcut contractul de muncă. 



Președintele ședinței, transmite consiliului propunerea cu privire la cumpărarea casei Kamenyitzki și transformarea într-o casă memorială unde se pot expune și obiecte specifice zonei. 




D-ul primar, cu această propunere a venit și  d-ul Pepel Anton, nu este o propunere rea,   trebuie gândit ce se poate face, trebuie evaluat de un evaluator neutru și se poate cumpăra. 




D-ul Balazs Tibor, pe data de 22 aprilie se colectează de către S.C.RDE Huron SRL  deșeuri voluminoase , trebuie găsită o soluție ca, chiriași de la blocurile sociale și ANL să fie obligați să pună afară tot ce înseamnă această categorie de deșeuri. Sunt mormane de elemente de mobilă depozitate.




Arată faptul că au trecut două luni de când preotul ortodox a participat la ședința de consiliu și nu s-a întâmplat nimic. Este posibil că, gardul va rămâne așa cum este .




D-ul primar,   când timpul va permite se va reface gardul din surse proprii. 




Cea mai mare problemă de actualitate este intabularea terenurilor unde în cartea funciară figurează Statul Român. Statul Român este reprezentat de finanțele publice,  care nu este de acord cu intabularea terenurilor din unitățile administrativ teritoriale . Este o lacună legislativă pe care se poate rezolva numai cu modificarea legislației în domeniu. A discutat cu ministerele de resort și sunt speranțe ca,  printr-o modificare legislativă se va rezolva problema. Fără extras de carte funciară curată nu sunt posibilități de accesare de fonduri pentru diferite proiecte. 



D-na Moșneag Ilona, propune cumpărarea terenului de la colțul strada Ditrăului – strada Topliței care este în proprietatea d-lui Mathe Laszlo și construirea unei case al satului.




D-ul primar, arată faptul că, proprietarul terenului cere foarte mult , dar trebuie somat pentru curățirea proprietății. 




Președintele ședinței, au fost toaletate  tufișurile pe viaduct și a ieșit la lumină toate deșeurile aruncate. Trebuie curățată porțiunea respectivă pe motiv că, arată foarte urât.




D-ul Pepel Attila Arpad, a mai propus ca, pe porțiunea viaduct să fie montate 2-3 coșuri de gunoi. 
                           Președintele ședinței, transmite solicitarea persoanelor care se plimbă pe drumul de centură, care constă în  amplasarea de bănci  pe traseul respectiv. 



D-ul Maier Cristian, propune implicarea consilierilor la verificarea, supravegherea dacă este necesar coordonarea unor lucrări , dat fiind faptul că, o persoană nu are timp fizic pentru toate aceste activități lângă activitatea de birou. Sunt lucruri discutate în ședință și pe teren nu se întâmplă nimic. 




D-ul primar, este programat pentru data de 17 aprilie, sâmbătă ca împreună cu viceprimarul se va inventaria toate problemele din teren ( lucrări ce trebuie executate, indicatoare de circulație, aspectul localității din punct de vedere al curățeniei, etc., ) și se va face o listă de priorități, iar când vremea permite ne  apucăm de lucrări atât din  surse proprii cât și prin externalizare cu  contracte de prestări servicii.




Arată consilierilor faptul că, a avut o întâlnire cu d-ul Barti Tihamer, reprezentant al Consiliului județean , d-ul ministru Tancos Barna și  d-ul director de la Apele Române. Se pregătește un proiect multianual care va prevedea protejarea malului pârâielor, decolmatare și alte lucrări necesare. Marți data de 20 aprilie Apele Româna va  inventaria în orașul Borsec toate lucrările necesare pe cursul apelor. S-a discutat  ca soluție în centrul civic zid de sprijin din beton iar în alte locuri amplasarea de gabioane. Sunt promisiuni că, în 2-3 ani se vor face toate porțiunile pe cursul apelor din localitate.




În discuțiile libere consilierii au discutat despre:

                                             -  ridicarea   aspectului zonei turistice a localității, trebuie luate măsuri ca fostul sediul al ocolului să fie cât de cât reabilitat , mai ales fațada și refăcut acoperișul.




              -   aspectul nedorit a fostei uzină de energie care este în proprietatea Composesoratului, o parte din acoperiș este total distrusă.



       Cu titlu informativ este arătat faptul că , pe situl Consiliului Județean a fost publicat anunțul  de achiziție pentru mobilierul pentru centrul balnear. 
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


             Moșneag Ana Maria
